Jatuh Cinta & Hati

Jatuh Cinta & Hati??? ialah album studio pertama dan terakhir oleh penyanyi wanita Malaysia, Ashira, dikeluarkan pada 15 Jun 2002 oleh Broadway Entertainment.

Latar belakang
Ashira mula menyiapkan Jatuh Cinta & Hati pada 2001 susulan kejayaan lagu "Di Ombak Resah" dan EP sulungnya berjudul sama. Beliau menandatangani kontrak bersama Broadway Entertainment selepas meninggalkan BMG Music Malaysia. Album ini menjadi album studio rasmi pertama beliau, mengandungi 10 lagu berbanding Di Ombak Resah yang hanya memuatkan 5 lagu. "Jatuh Cinta" dan "Selamanya Tak Akan Berakhir" dikeluarkan sebagai single untuk album ini, "Selamanya Tak Akan Berakhir" juga pernah terpilih sebagai finalis Separuh Akhir Muzik Muzik 18. Meskipun menerima ulasan positif daripada pengkritik muzik, album ini menjadi kegagalan komersial.

Ulasan kritis
Menulis untuk Harian Metro, Abie Abdullah dalam ulasan retrospektif beliau mengenai Jatuh Cinta & Hati??? menyifatkan album ini "menjawab segala kekecewaannya ketika bersama album Di Ombak Resah tidak lama dulu" sambil berpendapat "konsep pop dance yang diketengahkan, betul-betul sesuai dengan vokal remaja miliknya".

Senarai runut

Tenaga kerja
Tenaga kerja diperoleh dari catatan media album.

 Boon Tan - penerbit, jururakam, juruadun
 Boon Tan & Adnan Abu Hassan - penerbit eksekutif, pembantu penerbit
 Broadway Studio - studio rakaman

Sejarah keluaran

Rujukan

Album 2002
Album Malaysia tahun 2002
Album Ashira